Stig Johansen (ishockeyspiller)

Stig «Myggen» Johansen (født 1970) er en tidligere ishockeyspiller som spilte for VIF i elitedivisjonen, også 1989–1991 1997–1998 i Storhamar, Stjernen og Frisk Asker.

Han har hatt 230 A-lagskamper for VIF i sin aktive periode og spilte på herrelandslaget sesongen 1995/96. Myggen var med på lagene som tok NM-gullet i 1987, 1988, 1992 og 1993. I etterkant har han vært en del av trenerteamet hos VIF.

Hans karriere ble hemmet av en mystisk nakkeskade, men han presterte meget bra da Storhamar tok sjansen på å skrive kontrakt med ham i 97/98-sesongen, i det som ble hans andre opphold i Hamar-klubben. I 1998 spilte han for Stjernen.

Den 9. juni 2006 ble Myggen ansatt som leder for bredden hos VIF.

Myggen er lillebror til tidligere ishockeyspiller Tom Johansen og lillebror til Nina Johansen.

Kategori:Norske ishockeyspillere
Kategori:Ishockeyspillere for Vålerenga
Kategori:Ishockeyspillere for Storhamar Hockey
Kategori:Ishockeyspillere for Stjernen
Kategori:Ishockeyspillere for Frisk Asker
Kategori:Personer fra Oslo
Kategori:Fødsler i 1970